jkorsvik/nowiki_second_scrape_merged huggingface dataset:
Centroclytus

Centroclytus er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Forholdsvis små, rødbrune til svarte trebukker. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.


== Utbredelse ==
Slekten er utbredt i Sørøst-Asia, fra Sri Lanka i vest til Borneo i øst.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Tillomorphini Lacordaire, 1869
Slekten Centroclytus Motschulsky, 1863
Centroclytus asperatus Aurivillius 1925 - Borneo
Centroclytus badius Holzschuh 2019 	- Laos
Centroclytus bellulus Holzschuh 2009 	- Malaysia (Sabah, Ranau)
Centroclytus bukidnoni Vives 2020 	- Filippinene (Mindanao)
Centroclytus canalis Holzschuh 1992 	- Thailand
Centroclytus carinatus Gahan 1906 	- Andamanene, Laos
Centroclytus carinulatus Holschuh 2011 - Borneo
Centroclytus curvipes Holzschuh 1992 	- Thailand
Centroclytus dubius Aurivillius 1925 	 - Borneo
Centroclytus granarius Holzschuh 2019 -	Malaysia (Pahang)
Centroclytus granifer Holschuh 2011 	- Borneo
Centroclytus helleri Schwarzer 1926 	 - Filippinene
Centroclytus interruptus Aurivillius 1925 -	Borneo
Centroclytus miliaris Holzschuh 2019 	 - Indonesia (N Sumatra)
Centroclytus occultus Holzschuh 2006 	- Borneo
Centroclytus quadridens (Motschulsky 1861) 	- Sri Lanka
Centroclytus ruficeps Aurivillius 1925 - Borneo
Centroclytus rufiventris Aurivillius 1925  - Malaysia (Perak, Malacca)
Centroclytus rutilans Holzschuh 2006 	- Borneo
Centroclytus speciosus Holzschuh 2006 	- Borneo
Centroclytus spiculosus Heller 1916 	- Filippinene (Mindanao)


== Kilder ==
Katalog med utbredelsesdata
Cerambycidae of the World - Tillomorphini
BioLib - Tillomorphini 


== Eksterne lenker ==
(en) Centroclytus i Global Biodiversity Information Facility 
(en) Tillomorphini – kategori av bilder, video eller lyd på Commons
Bildegalleri
Kirsten Ribu

Kirsten Ribu (født 1952) er en norsk maler, tegner og grafiker. Hun er kjent for kraftfulle uttrykk i svart hvitt i kulltegninger og litografier, og fargerike malerier inspirert av natur.


== Utdannelse ==
Kirsten Ribu er cand.scient. i informatikk fra Universitetet i Oslo. Hun gikk malerlinjen ved Statens håndverks- og kunstindustriskole fra 1979 til 1982, og i perioden 1989–1991 tok hun hovedfag i tegning og maleri. Hun hospiterte også på litografiavdelingen, og har stilt ut litografiske arbeider. Ribu studerte på kunstakademiet i Krakow fra 1982 til 1984 med polsk statsstipend, under professor Janina Kraupe-Swiderska. 


== Kunstnerisk virke ==
Ribu har hatt flere separatutstillinger blant annet i Tegnerforbundet og galleri Norske grafikere og har deltatt på mange kollektivutstillinger både innenlands og utenlands og er innkjøpt av blant annet Nasjonalgalleriet. 
Ribu har arbeidet som lærer i tegning og maleri ved Asker kunstskole og AOF. Hun har arbeidet i en årrekke med undervisning og forskning på OsloMet – storbyuniversitetet.


== Referanser ==
Gian Marco Ferrari

Gian Marco Ferrari (født 15. februar 1992) er en italiensk fotballspiller som spiller for US Sassuolo Calcio.


== Referanser ==


== Eksterne lenker ==
(en) Gian Marco Ferrari – UEFA 
(fr) Gian Marco Ferrari – LÉquipe 
(en) Gian Marco Ferrari – Transfermarkt 
(en) Gian Marco Ferrari – national-football-teams.com 
(en) Gian Marco Ferrari – WorldFootball.net 
(en) Gian Marco Ferrari – FootballDatabase.eu 
(en) Gian Marco Ferrari – Soccerway 
(en) Gian Marco Ferrari – EU-Football.info 
(en) Gian Marco Ferrari – PlaymakerStats.com 
(en) Gian Marco Ferrari – FBref
Matteo Ricci (italiensk fotballspiller, født 1994)

Matteo Ricci (født 27. mai 1994) er en italiensk fotballspiller som spiller for den tyrkiske klubben Fatih Karagümrük, på lån fra Frosinone Calcio.


== Referanser ==


== Eksterne lenker ==
(en) Matteo Ricci – Transfermarkt 
(en) Matteo Ricci – Soccerway 
(en) Matteo Ricci – Tyrkias fotballforbund 
(en) Matteo Ricci – FBref
Marco Silvestri

Marco Silvestri (født 2. mars 1991) er en italiensk fotballspiller som spiller for Udinese Calcio.


== Referanser ==


== Eksterne lenker ==
(en) Marco Silvestri – UEFA 
(en) Marco Silvestri – Transfermarkt 
(en) Marco Silvestri – Soccerbase.com 
(en) Marco Silvestri – FootballDatabase.eu 
(en) Marco Silvestri – Soccerway 
(en) Marco Silvestri – FBref 
(es) Marco Silvestri – as.com
Davide Calabria

Davide Calabria (født 6. desember 1996) er en italiensk fotballspiller som spiller for AC Milan.


== Referanser ==


== Eksterne lenker ==
(en) Davide Calabria – UEFA 
(fr) Davide Calabria – LÉquipe 
(en) Davide Calabria – Transfermarkt 
(en) Davide Calabria – national-football-teams.com 
(en) Davide Calabria – WorldFootball.net 
(en) Davide Calabria – FootballDatabase.eu 
(en) Davide Calabria – Soccerway 
(en) Davide Calabria – EU-Football.info 
(en) Davide Calabria – FBref 
(es) Davide Calabria – as.com
Salt- og pepperbøsser

Salt- og pepperbøsser brukes i vestlig kultur, og er laget for at man hjemme og på spisesteder kan strø salt og malt pepper på maten. Salt- og pepperbøsser kommer noen ganger som et sett med tilhørende stativ eller brett, enkelte ganger også med sukkerbøsse og/eller beholder for tannpirkere.
Salt- og pepperbøsser kan være laget av en rekke materialer som glass, porselen, keramikk, metall og plast.


== Historie og bruk ==
Salt var i tidligere tider en luksusartikkel. Før bøssene kom i bruk brukte man saltskåler med saltskjeer. Globale porselensprodusenter begynte etter hvert å produsere billige salt- og pepperbøsser. Rundt 1930-tallet ble salt billigere å fremstille og dermed å kjøpe, og det ble introdusert antiklumpemidler som bidro til at saltet ikke så lett stivnet til store klumper. Disse faktorene gjorde salt til en stadig mer populær og gjengs vare. 
Designene spenner fra små, vanlige glass- eller porselenskrukker til utsmykkede kunstverk. Noen ganger er saltbøssen og pepperbøssen forskjellig dekorert, med en tekst eller bare en bokstav, S og P. På spisesteder og andre offentlige steder har det vært vanlig med et enkelt sett bestående av hvitt porselen eller glass med en skrukork av metall.
Ofte er den eneste forskjellen mellom saltbøssen og pepperbøssen i et sett, at den ene bøssen har færre hull. I USA bruker man færrest hull i saltbøssen, men i deler av Europa, der pepper historisk var et sjeldent og kostbart krydder, hadde man færrest hull i pepperbøssen. I Storbritannia var det vanlig å drysse saltet i en liten haug på tallerkenen, og deretter dyppe maten i saltet. Andre steder har det vært vanlig å drysse saltet direkte over maten som trenger salt. I gamle norske husstellbøker står det: "en god saltbøsse skal ha 5 - 8 hull, mens en pepperbøsse klarer seg med 1 - 3 hull", så den som har flest hull er saltbøssen. Nyere bøsser kan ha huller som danner en S og en P.Som et alternativ til salt- og pepperbøsser kan man benytte pepperkvern og saltkvern, eventuelt pepperkvern og saltbøsse.


== Samlere og museer ==
Salt- og pepperbøsser er et populært samleobjekt fordi det er så mange forskjellige og at de finnes i alle prisklasser.
Det er også en rekke museer rundt i verden, her er et utvalg:

The Salt & Pepper Museum, Hadera, Israel - over 37 000 bøsser
The Salt & Pepper Museum, Larnaka, Kypros - over 20 000 bøsser
Salt and Pepper Shaker Museum, Gatlinburg, Tennessee, USA - over 20 000 bøsser
Museo de Saleros y Pimenteros, El Castell de Guadalest, Spania - over 20 000 bøsser
Traer Salt and Pepper Shaker Gallery, Traer, Iowa, USA - over 15 000 bøsserGuinness World Records oppgir LaVerne Tish (USA) som hadde 6 971 forskjellige par salt- og pepperbøsse i januar 2011, som rekordholder. LaVerne, en pensjonert lastebilsjåfør fra Missouri, USA, har 10 845 sett hvorav 6 971 sett er godkjent for ikke å være duplikater.


== Se også ==
Saltskål
Saltskje
Pepperkvern


== Referanser ==
Lea Dali Lion

Lea Dali Lion (født Lea Teemets, tidligere Lea Liitmaa inntil 2014; født 28. februar 1974 i Rapla i Sovjetunionen, død 21. april 2021 i Estland) var en estisk sangerinne, musiker og sangforfatter.


== Biografi ==
Lion var solist i bandet Blacky, grunnlagt i 1998, til bandet ble oppløst i 2013. I 2002 kom Lea Liitmaa ogd Jaagup Kreem på 9.-plass i Estlands Eurovision premiereshow Eurolaul med sangen «What if I fell». I 2014 sang hun i TV-showet «Laula mu laulu»; hennes sanger ble fremført av Tõnis Mägi, Eda-Ines Etti, Birgit Õigemeel, Jaagup Kreem, Jarek Kasar og Ott Lepland. I 2015 gav hun ut en bok om sin kamp mot brystkreft. I forbindelse med dette endret hun navnet sitt til Lea Dali Lion i 2014.Hun døde av covid-19 den 21. april 2021.


== Referanser ==
Mattia Caldara

Mattia Caldara (født 5. mai 1994) er en italiensk fotballspiller som spiller for Spezia, på lån fra AC Milan.


== Referanser ==


== Eksterne lenker ==
(en) Mattia Caldara – UEFA 
(en) Mattia Caldara – Transfermarkt 
(en) Mattia Caldara – national-football-teams.com 
(en) Mattia Caldara – WorldFootball.net 
(en) Mattia Caldara – FootballDatabase.eu 
(en) Mattia Caldara – Soccerway 
(en) Mattia Caldara – EU-Football.info 
(en) Mattia Caldara – FBref 
(es) Mattia Caldara – as.com
Laurens Weinhold

Laurens Weinhold (født 1994 i Belgia) er en norsk fiolinist bosatt i Stavanger.


== Utdannelse ==
Weinhold har tatt graden «magister artium» ved Universität für Musik und darstellende Kunst i Wien, i faget «Konzertfach Violine».


== Virke ==
Laurens Weinhold spiller hver sesong tallrike soloverk, kammermusikk og samtidsmusikk. Weinhold har samarbeidet med samtidskomponister og har uroppført verk av Ståle Kleiberg, Ragnar Bjerkreim. Janpieter Biesemans og Dániel Péter Biró. Weinhold er interessert i tverrkunstneriske prosjekter, og har samarbeidet med kunstnere som blant andre Kjell Pahr-Iversen, Hagit Yakira, Helge Torvund, Paal-Helge Haugen og Live Skullerud. Han har opptrådt på en rekke internasjonale festivaler, og på Radio Klara, BBC og NRK. Han har også spilt i blan annet Fartein Valen-salen i Stavanger Konserthus, Theatre de la Monnaie i Brussel, Rådhuset i den litauiske byen Kaunas, Palais Pallavicini og Musikverein i Wien.
Weinhold har vært solist med Brussels kammerorkester, 1B1, Sandnes Symfoniorkester, Mainzer Virtuosi, Norwegian Youth Chamber Festival Orchestra og Kaunas City Symphony Orchestra). Han har samarbeidet med dirigenter som Rune Bergmann, Jean-Pierre Wallez, Alexander Zemtsov, Morten Wensberg og Yoel Gamzou.
Laurens Weinhold er ofte på turné med sangere som Magne Fremmerlid og Bodil Victoria Arnesen.
Han er også en erfaren kammermusiker og har samarbeidet med Erling Ragnar Eriksen, Philipp Scheucher og Markus Schirmer. I 2019 ble han medlem av Ålesund Strykekvartett. Våren 2021 ble Weinhold associate leder for samtidsmusikk i Stavanger Kunst og Musikkfestival.


== Priser og stipender ==
Weinhold har mottatt en rekke priser, stipender og legater.

2008: førstepremie i Sparre Olsen-konkurransen
2008: førstepremie i det nasjonale UMM
2015: førstepremie i DNB Solistkonkurranse Fjord Cadenza i Skodje
2009: Shells reisestipend på kr. 25 000
2010: Rogaland fylkeskommunes kulturstipend
2010: Stavanger kommunes kulturstipend
2012: Sandnes Sparebanks musikkpris
2012: Aaron Rosand Scholarship ved Summit Music Festival i New York City
2012: Stipend fra Kultur Kärnten for kammermusikkprosjekt og orkesterprosjekter med solister fra Wiener Philharmoniker
2017: Oleg Kagan Scholarship at Kuhmo Festival
2018: Stipendiat ved Liechtenstein internasjonale akademi for musikk
2018: Artist in Residence Evmelia Festival
2019: Joseph Rosen Scholarship at Casalmaggiore Festival
2017: Cempe Prosjekt: "Sounding Philosophy" av Dániel Péter Biró 
2017: SR-banks talentstipend «G9alt»
2019: SR-banks talentstipend «G9alt»
2019: Artist Scholarship, Schiermonnikoog Jong Talent Festival,
2020: SR-banks talentstipend «G9alt»


== Referanser ==


== Eksterne lenker ==
Fiolintalent fikk kulturstipend Artikkel i ballade.no
På turné med Fjord Cadenza
Mattia Zaccagni

Mattia Zaccagni (født 16. juni 1995) er en italiensk fotballspiller som spiller for SS Lazio.


== Referanser ==


== Eksterne lenker ==
(fr) Mattia Zaccagni – LÉquipe 
(en) Mattia Zaccagni – Transfermarkt 
(en) Mattia Zaccagni – national-football-teams.com 
(en) Mattia Zaccagni – WorldFootball.net 
(en) Mattia Zaccagni – FootballDatabase.eu 
(en) Mattia Zaccagni – Soccerway 
(en) Mattia Zaccagni – EU-Football.info 
(en) Mattia Zaccagni – FBref
Francesco Caputo

Francesco Caputo (født 6. august 1987) er en italiensk fotballspiller som spiller for UC Sampdoria.


== Referanser ==


== Eksterne lenker ==
(en) Francesco Caputo – UEFA 
(fr) Francesco Caputo – LÉquipe 
(en) Francesco Caputo – Transfermarkt 
(en) Francesco Caputo – national-football-teams.com 
(en) Francesco Caputo – WorldFootball.net 
(en) Francesco Caputo – Soccerbase.com 
(en) Francesco Caputo – FootballDatabase.eu 
(en) Francesco Caputo – Soccerway 
(en) Francesco Caputo – EU-Football.info 
(en) Francesco Caputo – PlaymakerStats.com
Håndball under Sommer-OL 2016 – Spillerstall menn

Dette er en liste over de herrespillerne som spilte håndball under Sommer-OL 2016:


== Gruppe A ==


== Gruppe B ==


== Eksterne lenker ==
Handball at the 2016 Rio de Janeiro Summer Games: Women's Handball Arkivert 28. mars 2019 hos Wayback Machine.
Lystløgner

Lystløgner kan vise til:

Mytoman, en person som lider av indre tvang til å lyve
Lystløgner (TV-serie)
Zlatibor

Zlatibor (serbisk: Златибор – «Gyllen furu») er et lavt fjellområde i den vestlige delen av Serbia. Fjellene er en del av De dinariske Alpene. Gjennomsnittshøyden er om lag 1 000 moh. Høyeste punkt er Tornik (1 496 moh.)
Zlatibor er avgrenset av elvene Sušica i nord og Uvac i sør, samt de østlige skråningene av fjellet Tara og de vestlige skråninger av Murtenica. Det karakteristiske landskapet i Zlatibor er åpne gressenger (fjellbeiter) med innslag av furutrær. 
Fjellområdet er blant de eldste turistregionene i Serbia. Det finnes flere spa og mange fasiliteter for vinteridrett. I 2015 besøktre rundt 300 000 turister fjellene, 36 000 av dem fra utlandet.Europavei 763 berører i nord utkanten av fjellområdet. Beograd-Bar-banen krysser under Zlatibor i en seks kilometer lang tunnel. Smalsporbanen Šarganska osmica, som er en turistattraksjon, går over Šarganpasset som danner grensen mot Tarafjellene.


== Referanser ==


== Eksterne lenker ==
(en) Zlatibor – kategori av bilder, video eller lyd på Commons
Slagtrekker

Slagtrekker kan vise til:

Muttertrekker
Slagskrutrekker
Slagskrutrekker

Slagskrutrekker er en mindre type slagtrekker, altså et verktøy som gir rotasjonsbevegelse til en aksling med kraftige impulser. Den brukes til montering og demontering av festemateriell som krever høyt moment. Den fungerer ved å lagre en større mengde bevegelsesenergi i en rotasjonsmasse som plutselig leverer denne energimengden til utgangsakslingen (firkanten).Slagskrutrekkeren kan brukes til tiltrekking eller utskruing av skruer, for eksempel til bygningsarbeider. Slagskrutrekkere har ofte 6.35 mm (1⁄4 toms) sekskantet bitfeste og betydelig lavere moment (f.eks. 250 Nm) sammenlignet med muttertrekkere (dog mye mer moment enn mange generelle borskrutrekker, som typisk ligger mellom 25 til 65 Nm). Slagtrekkere er som regel elektrisk drevet.


== Referanser ==


== Se også ==
Muttertrekker
Even Granås

Even Granås (født 3. oktober 1977) er en norsk musiker. Han er trommeslager i Sugarfoot og The Pink Moon.Har tidligere vært medlem av The International Tussler Society, Sanderfinger, Deleted Waveform Gatherings, Moving Oos, Ryanbanden og New Violators.


== Diskografi ==


==== Sugarfoot ====
That Love that We Outwore (2012)
Big Sky Country (2014)
Tonight We Bloom (2015) med Hans Stenøien
Different Stars (2016)
The Santa Ana (2017)
In The Clearing (2019)


==== The Pink Moon ====
The Pink Moon EP (2014)
Let The Devil Take Tomorrow (2017)
Cosmic Heart Attack (2020)


==== Moving Oos ====
Peace & Love (2007)
...and Understanding (2008)


==== Deleted Waveform Gatherings ====
Complicated View (2006)


==== Øyvind Holm ====
Vanishing Act (2005)


==== Marthe Valle ====
It's A Bag Of Candy (2005)


==== Sanderfinger ====
Evig Rosa (2000)


==== The International Tussler Society ====
Motorpsycho presents The International Tussler Society (2004)


== Referanser ==
Målebeger

Målebeger er et kjøkkenutstyr som primært brukes til å måle volumet av tørre eller flytende ingredienser.
Før var målebeger laget av metall, glass eller porselen, nå er de fleste laget i plast. Begrene har en skala på innsiden, eller når de er gjennomsiktige på utsiden, eldre beger kunne ha en peilepinne istedenfor skala.
Det finnes flere typer målebeger til ingredienser til matlaging som litermål, målekopp og måleskjeer. Det finnes også målebeger til kaffe, vaskemiddel osv.


== Målekanne ==
Målekanner blir ofte omtalt som litermål. De er vanligvis i størrelser fra 0,5 l og oppover. De kan brukes til å måle mengde vann, melk eller andre flytende ingredienser, men også til tørre ingredienser som mel og sukker. Noen har også egen skala som omgjør vekt på mel og sukker til liter.


== Målekopp ==
Målekopper er vanligvis i størrelser fra 250 ml (ca. 1 kopp) til 1000 ml. Disse brukes til tørre ingredienser. De kan ha skala eller komme i sett som vanligvis er 1/4, 1/3, 1/2 og 1 kopp. 
Tørrmålskopper skilles fra flytende målekopper ved at de er ment å fylles til toppen slik at overskudd kan skrapes av og det ikke blir topp på ingrediensene.


== Måleskjeer ==
Måleskjeer kommer ofte i sett med kryddermål (1 ml), teskjemål (5 ml) og spiseskjemål (15 ml).


== Målebeger til annet enn ingredienser til matlaging ==
Det finnes også målebeger til annet enn matlaging for eksempel måleskje for kaffe og målebeger til vaskepulver, flytende vaskemidler og blekemiddel for klesvask. Disse begrene eller skjene følger ofte med elektriske kjøkkenapparater.
Air Liquide

Air liquide, tidligere L'Air liquide, er en fransk industrigruppe med internasjonalt omfang, som spesialiserer seg på industrigasser, det vil si gasser for industri, helse, miljø og forskning. Den er til stede i åtti land over hele verden og betjener mer enn 3,6 millioner kunder og pasienter. Air Liquide-gruppen er notert på Paris Stock Exchange og er inkludert i sammensetningen av CAC 40-indeksen, Euro Stoxx 50 og FTSE4Good.


== Referanser ==


== Eksterne lenker ==
Offisielt nettsted 
(en) Air Liquide – kategori av bilder, video eller lyd på Commons
Climeworks

Climeworks er et sveitsisk selskap som spesialiserer seg innen karbonfangst. Selskapet fanger karbondioksid (CO2) direkte fra luften gjennom adsorpsjon-desorpsjon og pumper konsentrert CO2 ned i bakken, sender den til drivhus, bruker den til syntetiske drivstoff eller til kyllsyrevann på flaske.


== Teknologi ==
Selskapet baserer sin teknologi på å blåse luft gjennom et filter der CO2 bindes kjemisk. Filteret varmes så opp og frigjør gassen i konsentrert form til en tank eller et reservoar og prosessen kan begynne på nytt.


== Historie ==
Selskapet ble grunnlagt i 2009 av Christoph Gebald og Jan Wurzbacher som møttes hos ETH Zürich, og delte en bekymring for smeltingen av isbreene is de sveitsiske alpene. Begge hadde forsket på fanging av karbondioksyd fra luft, og grunnla selskapet Climeworks med det som forretningsidé basert på prototyper fra egen forskning. I 2014 var en prototype på et kommersielt produkt bygd og fungerte. I 2017 ble det første kommersielle CO2 anlegget satt i drift. I 2020 inngikk selskapet en avtale med Norsk e-fuel om fremstilling av syntetisk drivstoff basert på norsk energi og CO2 fra luften.


== Økonomi ==
Lønnsomheten i prosjektene er basert på en pris på CO2 på 200-250$ pr tonn, og fremstilling av ett tonn krever i overkant av 2,5MWh med elektrisk energi. Climeworks hevder at deres teknologi er billigere enn tidligere studier antyder  og mener at 200$ pr tonn skal være mulig innen få år.Climeworks har hovedkontor i Zürich i Sveits. Selskapet hadde i 2020 31 ansatte og omsatte for ca 6 millioner USD.


== Referanser ==
Kenneth Z. Altshuler

Kenneth Z. Altshuler (født 11. april 1929 i Paterson i New Jersey i USA, død 6. januar 2021 i Dallas i Texas) var en amerikansk psykiater og psykoanalytiker.
Han var professor i psykiatri og leder for avdelingen for psykiatri ved University of Texas Southwestern Medical Center i Dallas.Altshuler døde 91 år gammel den 6. januar 2021 i Dallas, av problemer forårsaket av covid-19.


== Referanser ==
Billie Lee Turner

Billie Lee Turner (født 23. februar 1925 i Yoakum i Texas i USA, død 27. mai 2020 i Round Rock i Texas) var en amerikansk botaniker og far til geografen  Billie Lee Turner II. 
Han var professor i botanikk ved University of Texas at Austin der han også ledet dets botaniske forskning og herbarium. Hans særlige forskningsinteresse var frøplanter. Han arbeidet inngående med Mexicos flora. Ham fokuserte på kompositter og belgfrukter. Blant de planer som er blitt oppkalt etter ham er Lophospermum turneri. Hans siste forskningsartikkel kom i 2010.Han døde av covid-19.


== Noter ==


== Referanser ==
Parauxesis

Parauxesis er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, lange og slanke, mørke trebukker med antydning til metallglans. Antennene er litt lengre enn kroppen. Pronotum er tønneformet, omtrent så langt som bredt. Dekkvingene er lange, smale og jevnbrede, hver dekkvinge med en opphøyd lengderibbe. Beina er lange og tynne, kan være delvis gule.


== Utbredelse ==
Slekten lever i Afrika og er kjent vest til Ghana, øst til Tanzania og sør til Angola.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Auxesini 
Slekten Parauxesis Aurvillius, 1915
Parauxesis cicatricosa Aurvillius, 1915
Parauxesis juheli Adlbauer, 2014
Parauxesis machadoi Lepesme, 1953
Parauxesis werneri Adlbauer, 2001


== Eksterne lenker ==
(en) Parauxesis i Encyclopedia of Life 
(en) Parauxesis i Global Biodiversity Information Facility 
Parauxesis – detaljert informasjon på Wikispecies 
Bilder av artene
Oversikt over artene, med utbredelsesdata
Berni Alder

Berni Julian Alder (født 9. september 1925 i Duisburg i Tyskland, død 7. september 2020 i California i USA) var en tyskfødt sveitsisk-amerikansk fysiker.
Hans interessefelt var statistisk mekanikk, og var en viktig person innen numerisk simulasjon i fysikken. I 2008 ble han medlem av American Academy of Arts and Sciences, og i 2009 mottok han National Medal of Science.
Alder døde 7. september 2020 i en alder av 94 år.


== Referanser ==